
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 




         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 3ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 30/2024
Στην Λευκάδα σήμερα  στις 6 του μηνός Φεβρουαρίου  του έτους  2024,  ημέρα  Τρίτη  και  ώρα 13:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 2341/1.2.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.

	              ---------

	Αρματάς Γεράσιμος

	3
	Βεργίνης Σπυρίδων

	4
	Καραγιάννης Αθανάσιος
	4
	

	5
	Κωνσταντινίδη Σεβαστή
	5
	

	6
	Λύγδας Σπυρίδων (αναπλ.)
	6
	

	7
	Σέρβος Κων/νος (αναπλ.)
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ.

Καλό Χαράλαμπο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Τέθηκαν για συζήτηση τέσσερα (4) θέματα Εκτός Ημερήσιας Διάταξης
ΘΕΜΑ 1ο Εκτός Ημερήσιας Διάταξης: Απόφαση Δ.Ε. περί έγκρισης ή μη, άδειας εγκατάστασης υπογείων καλωδίων μέσης τάσης ΔΕΗ από υποσταθμό ΔΕΗ  Πλατυστόμων έως Περιγιάλι για την ηλεκτροδότηση των νήσων Σπάρτης και Σκορπιού.

Εισηγήτρια: Σεβαστή Κωνσταντινίδη, Αντιδήμαρχος

Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8 (άρθρο 26 ν. 5056/23) . Με την παρ. 1 άρθρο 55 ν. 5083/24 έγινε αντικατάσταση του τίτλου του άρθρου 75 ν. 3852/10  από «Λειτουργία  οικονομικής επιτροπής……..» σε  «Λειτουργία Δημοτικής Επιτροπής».

Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι’ αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης (άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 &  εγκ.374/39135/30.05.2022 ΥΠ.ΕΣ.)

 
Εν τω μεταξύ έχει προκύψει ένα ακόμη θέμα, το οποίο πρέπει να συζητηθεί κατά προτεραιότητα περί έγκρισης ή μη, άδειας εγκατάστασης υπογείων καλωδίων μέσης τάσης ΔΕΗ από υποσταθμό ΔΕΗ  Πλατυστόμων έως Περιγιάλι για την ηλεκτροδότηση των νήσων Σπάρτης και Σκορπιού.»

Η Δ.Ε. αφού έλαβε υπόψη της

· την εισήγηση του προέδρου,

· το άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 
· την εγκ.374/39135/30.05.2022 ΥΠ.ΕΣ.
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ


Την συζήτηση του θέματος περί έγκρισης ή μη, άδειας εγκατάστασης υπογείων καλωδίων μέσης τάσης ΔΕΗ από υποσταθμό ΔΕΗ  Πλατυστόμων έως Περιγιάλι για την ηλεκτροδότηση των νήσων Σπάρτης και Σκορπιού.»

Στη συνέχεια, ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην Αντιδήμαρχο κα Σεβαστή Κωνσταντινίδη, η οποία εισηγούμενη το θέμα, έθεσε υπόψη των μελών της Επιτροπής τα εξής:

   
«Έχοντας υπόψη:

1. Την υπ΄αριθ. 19/2023 απόφαση Ε.Π.Ζ. 

2. Την υπ΄αριθ. 24/2024 απόφαση Δ.Σ. 

3. Τις δ/ξεις του άρθρου 74Α παρ. 2 ν. 3852/10 όπως προστέθηκε από το άρθρο 9 του ν. 5056/23 σύμφωνα με το οποίο η Δ.Ε. αποφασίζει για τις δωρεές εξοπλισμού, ειδών και οχημάτων σε άλλους δήμους ή κοινωφελείς οργανισμούς.

Εισηγούμαι

την χορήγηση της άδειας εγκατάστασης των υπογείων καλωδίων ΔΕΗ μέσης τάσης στους χώρους αρμοδιότητας του Δήμου μας, σύμφωνα με τα συνημμένα σχέδια και περιγραφή της ΔΕΔΔΗΕ.

Υποβάλλεται υπολογισμός απαραίτητης προ τελικής εγκρίσεως εγγυητικής επιστολής καλής εκτέλεσης ύψους 5% του προϋπολογισμού έργων οδοποιίας  ήτοι 10.989 €.»

Για το θέμα κλήθηκε και η Πρόεδρος της δημοτικής κοινότητας Πλατυστόμων, κα Όλγα Θειακού, η οποία παρευρίσκεται στη συνεδρίαση και συμμετέχει στη συζήτηση και ζήτησε να γίνει άμεσα η αποκατάσταση του δρόμου.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις του Ν.3852/2010, όπως τροποποιήθηκε και ισχύει

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις των άρθρων 54 και 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ


Την χορήγηση της άδειας εγκατάστασης των υπογείων καλωδίων ΔΕΗ μέσης τάσης στους χώρους αρμοδιότητας του Δήμου μας, σύμφωνα με τα συνημμένα σχέδια και περιγραφή της ΔΕΔΔΗΕ.

Υποβάλλεται υπολογισμός απαραίτητης προ τελικής εγκρίσεως εγγυητικής επιστολής καλής εκτέλεσης ύψους 5% του προϋπολογισμού έργων οδοποιίας  ήτοι 10.989 €.


Η απόφαση αυτή πήρε αύξοντα αριθμό: 30/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

